钦定古今图书集成/明伦汇编/官常典/第618卷 > 沈鎜
## 钦定古今图书集成/明伦汇编/官常典/第618卷 > 沈鎜

按《延平府志》：“鎜字大新，秀水人。初以进士授兴化推
官。守吴逵质讼，辄诎折巨室以伸细民。豪民逆守指，
因妄生事，中巨室，巨室苦之，鎜时为调解。他日署邑
事，直库吏日具盂茗而已。至簿蹄跋烛诸凌杂，一切
为民惜费。后复来为兴化守，民闻旧使君至，皆鼓舞
懽忻。亡何，以忧去。服阕，知延平，省坊里供应，积其馀”
以赡驿传，散军粮，亲给视之。革舟梁，税什伍，理讼寡，
赎征徭戒羡，虽貌质词讷，莆、延两郡称贤守焉。